
Ministru kabineta rīkojums Nr. 349
Rīgā 2022. gada 24. maijā (prot. Nr. 28 22. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Satiksmes ministrijai finansējumu 23 788 934 euro apmērā, tai skaitā:
· 1.1. 11 870 485 euro apmērā 2021. gadā uzsākto valsts reģionālo un vietējo autoceļu būvniecības projektu īstenošanai 2022. gadā;
· 1.2. 11 918 449 euro apmērā valsts autoceļu būvniecībai, lai 2022. gadā nodrošinātu investīciju programmas īstenošanu autoceļu attīstībai administratīvi teritoriālās reformas kontekstā.
· 2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram (saskaņā ar iepirkuma rezultātiem).
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

